kykNET Internasionaal op ShowMax bring jou huistoe - Wêreldwyd
Besoek ShowMax.com vir meer inligting en om in te teken.
Kom braai in Tietiesbaai, eet biltong in Benoni of ontspan bietjie behoorlik in Vrede. Dit maak nie saak waar jy nou woon nie, ’n stukkie van jou hart sal altyd tuis wees in Suid-Afrika. En dis daai einste stukkie van jou hart wat so warm klop wanneer jy die beste Afrikaanse programme en flieks in jou nuwe tuisland kan kyk. kykNET Internasionaal op ShowMax laat jou tuis voel met onbeperkte toegang tot al die eg-Afrikaanse vermaak wat jy die heel meeste mis. Of jy nou hou van Getroud met Rugby of Toks ‘n Tjops, Kokkedoor of Molly en Wors, jy sal al jou ou gunstelinge en ’n hele klomp vars nuwe vermaak op ShowMax vind. ShowMax het die grootste video-op-aanvraag biblioteek in Afrika en die Afrikaanse programme sal jy nêrens anders sien nie. Dis 99% soos om weer by die “huis” te wees, veral omdat jy die nuutste episodes van Afrikaanse programme kan kyk binne 24 uur nadat dit in Suid-Afrika uitgesaai is.
Maar nou het jy die kans om 100% tuis te voel: teken voor 30 April in op ShowMax teen slegs US $ 8.99 pm, en jy kan vier retoerkaartjies na Suid-Afrika wen om vir jou familie en vriende te gaan kuier.
Spandeer erfenisdag om die braai saam met geliefdes, noem weer ’n verkeerslig onbeskaamd ’n robot en eet jou ma se kos terwyl jy Binnelanders kyk. Wanneer jy inteken word jy outomaties ingeskryf – en bestaande intekenaars kom ook in aanmerking vir die prys. Bepalings en voorwaardes geld.
Besoek ShowMax.com vir meer inligting en om in te teken. (Selfs al wen jy nie die prys nie – ten minste kan jy nou weer Binnelanders kyk.)